Návrh komuniké

Vláda Slovenskej republiky na svojom zasadnutí dňa...................... vzala na vedomie Informáciu z 3. medzinárodnej donorskej konferencie pre rekonštrukciu Afganistanu, ktorá sa konala v dňoch 31. marca a 1. apríla 2004 v Berlíne, v Nemeckej spolkovej republike.

Účasť na konferencii, ako aj doterajšie i plánované príspevky Slovenskej republiky pre Afganistan potvrdzujú podporu Slovenskej republiky aktivitám medzinárodného spoločenstva v oblasti hospodárskej, politickej, bezpečnostnej a spoločenskej obnovy Afganistanu.